b'\n_START_ARTICLE_\nKagan bek\n_START_PARAGRAPH_\nKagan bek je bil naslov vrhovnega poveljnika hazarske vojske.\n_START_SECTION_\nZgodovina\n_START_PARAGRAPH_\nVrhovna oblast v hazarski dr\xc5\xbeavi je bila razdeljena med kagana in beka oziroma kagan beka. Arabski zgodovinarji iz tistega obdobja trdijo, da je bil kagan samo duhovni vladar z omejenimi pooblastili, kagan bek pa je bil odgovoren za dr\xc5\xbeavno upravo in voja\xc5\xa1ke zadeve. V Hazarski korespondenci hazarski kralj Jo\xc5\xbeef sebe istoveti z vladarjem Hazarov in svojega sovladarja sploh ne omenja. Njegova trditev odpira vpra\xc5\xa1anje, ali je bil kagan ali bek. Opisi njegovih vojnih pohodov ka\xc5\xbeejo na to, da je bil verjetno bek. Kakorkoli \xc5\xbee, v Schechterjevem pismu se kralj Jo\xc5\xbeef nima za kagana. Tretja mo\xc5\xbenost je, da so Hazari do leta 950-960, ko je Hazarska korespondenca nastala, oba polo\xc5\xbeaja zdru\xc5\xbeili v enega ali pa so beki izpodrinili kagane ali obratno._NEWLINE_Nekateri viri trdijo, da je imel hazarski bek enak polo\xc5\xbeaj kot goktur\xc5\xa1ki ishad ali arabski malik, \xc4\x8deprav se je arabski naslov malik uporabljal tudi za kralja. Kagan bek je bil teoreti\xc4\x8dno podrejen kaganu, v resnici pa verjetno ni bilo tako, saj je obvladoval vojsko in dr\xc5\xbeavno upravo Hazarskega kaganata._NEWLINE_V 9. in 10. stoletju je v Hazarskem kaganatu vladala dinastija Bulanidov, ki so bili dedni kagan beki is so tvorili vzporedno oblast, primerljivo z japonskim \xc5\xa1ogunatom.'